**NAZIV OBVEZNIKA: OSNOVNA ŠKOLA STJEPANA RADIĆA ČAGLIN**

**ADRESA: Vladimira Nazora 3, 34350 Čaglin**

**OIB: 18173968246**

**RKP: 9675**

**MB: 03310094**

**Razina: 31 (proračunski korisnik jedinice lokalne i područne (regionalne) samouprave koji obavlja poslove u sklopu funkcija koje se decentraliziraju)**

**Razdjel: 000**

**Šifra djelatnosti: 8520 (Osnovno obrazovanje)**

**Šifra općine: 58 (Županija: Požeško-slavonska, Općina: Čaglin)**

**OZNAKA RAZDOBLJA: 2019-12**

**BILJEŠKE UZ FINANCIJSKE IZVJEŠTAJE ZA RAZDOBLJE**

1. **SIJEČANJ – 31. PROSINAC 2019. GODINE**

Osnovna škola Stjepana Radića Čaglin je proračunski korisnik jedinice lokalne i područne (regionalne) samouprave koji obavlja poslove u sklopu funkcija koje se decentraliziraju.

Osnovna djelatnost Škole je osnovno obrazovanje i ne obavlja niti jednu dodatnu ili gospodarsku djelatnost. Tijekom godine nije došlo do promjena ustroja ili organizacije.

Škola nije obveznik PDV-a.

Škola posluje u skladu sa Zakonom o odgoju i obrazovanju u osnovnoj i srednjoj školi ( NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19) te Statutom škole. Vodi proračunsko računovodstvo temeljem Zakona o proračunu (NN 87/08, 136/12, 15/15), Pravilnika o proračunskom računovodstvu i računskom planu (NN 124/14, 115/15, 87/16, 3/18 i 126/19), a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu (03/15, 93/15, 135/15, 2/17, 28/17, 112/18 i 126/19).

Godišnji financijski izvještaji Osnovne škole Stjepana Radića Čaglin sastavljeni su nakon što su proknjižene sve poslovne promjene, događaji i transakcije za razdoblje siječanj-prosinac 2019. godine, prema odredbama Pravilnika o financijskom izvještavanju u proračunskom računovodstvu u zakonom određenim rokovima što za proračunske korisnike jedinica lokalne i područne samouprave znači predaju do 31. siječnja 2020. godine.

Odgovorna osoba Škole je Slađana Švajda, ravnateljica.

Bilješke uz financijske izvještaje sastavljala je Irena Bardač, voditelj računovodstva.

***BILJEŠKE UZ OBRAZAC BILANCA***

Obvezne bilješke uz bilancu iz čl.14. Pravilnika ne iskazuju se u tablicama jer nema ugovornih odnosa i slično koji uz ispunjenje određenih uvjeta mogu postati obveza ili imovina te ih Škola nema iskazane u svojim poslovnim knjigama i Bilanci.

Škola nema sudskih sporova u tijeku.

**AOP 014 Postrojenja i oprema**

Vrijednost postrojenja i opreme povećana je za nabavnu vrijednost postrojenja i opreme u iznosu 173.276,00 kuna, te nakon knjiženja amortizacije sa stanjem na dan 31.12.2019. godine ukupno povećanje vrijednosti postrojenja i opreme je 57.697,00 kn tj. 12,5%.

**AOP 030 Knjige, umjetnička djela i ostale umjetničke vrijednosti**

Vrijednost knjiga povećana je za nabavnu vrijednost u iznosu od 83.992,00 kune, te nakon knjiženja amortizacije sa stanjem 31.12.2019. godine ukupno povećanje vrijednosti knjiga je 70.492,00 kune, tj. 359,6%. Vrijednost knjiga uvelike je povećana zbog nabave višegodišnjih udžbenika za sve učenike Škole financirane od strane Državnog proračuna.

**AOP 063 - 065 Financijska imovina**

Usporedbom stanja financijske imovine na početku i kraju godine dolazimo do podatka da je financijska imovina veća za 96,7%. Stanje na kraju godine je veće zbog dobivenih sredstava iz Državnog proračuna koja nisu utrošena u 2019. godini, zbog obveze povrata sredstava u nadležni proračun koja smo dobili kao predujam za financiranje energetske obnove Područne škole Ruševo i zbog donacija koje su primljene u 2019., a bit će utrošene u 2020. godini.

**AOP 080 Ostala potraživanja**

Usporedbom stanja potraživanja na početku i kraju godine, indeks je znatno uvećan zbog nastanka potraživanja prema HZZO-u za bolovanja kojih prijašnjih godina nije bilo u tolikom iznosu.

**AOP 158 Rashodi budućih razdoblja**

Kontinuirani rashodi budućih razdoblja obuhvaćaju samo rashode za zaposlene te je sukladno čl. 39 st.2 Pravilnika o proračunskom računovodstvu plaća za prosinac 2019. godine koja bi bila bi 13. rashod u 2019. godini, proknjižena kao rashod budućeg razdoblja.

**AOP 166 Obveze za materijalne rashode**

Usporedbom stanja obveza za materijalne rashode na početku i kraju godine indeks je znatno uvećan u najvećem dijelu zbog obveza za radove na energetskoj obnovi Područne škole Ruševo te radovima na investicijskom ulaganju.

**AOP 174 Ostale tekuće obveze**

Indeks je znatno uvećan zbog međusobnih obveza proračunskih korisnika – obveze za bolovanje preko 42 dana i obveza prema nadležnom proračunu za sredstva za predfinanciranje (u iznosu 283.567,74 kuna).

**AOP 233 Višak prihoda poslovanja i AOP 238 Manjak prihoda od nefinancijske imovine**

U izvještajnom razdoblju dobivene su kapitalne donacije iz Državnog proračuna i nadležnog proračuna (Županija) pa je provedena obvezna korekcija rezultata sukladno Pravilniku o proračunskom računovodstvu i računskom planu.

Korekcijom rezultata umanjen je višak prihoda poslovanja i manjak prihoda od nefinancijske imovine. Ukupan rezultat ostao je isti, ali prikaz rezultata u Bilanci razlikuje se onom u Obrascu PR-RAS.

***BILJEŠKE UZ OBRAZAC OBVEZE***

**AOP 001** predstavlja stanje obveza na početku razdoblja tj. 1. siječnja 2019. godine, odnosno stanje obveza na kraju prethodnog izvještajnog razdoblja.

Na **AOP-u 002** prikazan je iznos povećanja obveza u razdoblju od 1. siječnja do 31 prosinca 2019. godine.

**AOP 003** predstavlja međusobne obveze proračunskih korisnika – obveze za bolovanje preko 42 dana (43.410,30 kn) i obveza prema nadležnom proračunu za sredstva za predfinanciranje (u iznosu 283.567,74 kuna)

Na **AOP-u 019** prikazan je iznos svih podmirenih obveza u razdoblju od 1. siječnja do 31. prosinca 2019. godine.

**AOP 036** predstavlja stanje obveza na kraju izvještajnog razdoblja 31. prosinca 2019. godine u iznosu 1.175.459,04 kuna, a jednako stanje iskazano je i u obrascu Bilanca, AOP 163.

**AOP 037** predstavlja stanje dospjelih, a nepodmirenih obveza i iznosi 37.000,00 kuna.

Dio obveze u iznosu od 12.000 kn s prekoračenjem preko 360 dana odnosi se na obvezu iz 2018. godine za radove postavljanja opločnjaka. Posao nije do kraja odrađen te će obveza biti podmirena tokom godine kada posao bude završen. Drugi dio u iznosu od 25.000,00 kuna također se odnosi na radove koji nisu završeni do kraja.

 **AOP 090 Stanje nedospjelih obveza na kraju izvještajnog razdoblja** sastoji se od:

1. AOP 091 Međusobne obveze proračunskih korisnika u iznosu 334.386,82 kn (obveze za povrat u proračun sredstava koje refundira HZZO-naknada za bolovanje iznad 42 dana i obveza prema nadležnom proračunu)
2. AOP 092 Obveze za rashode poslovanja u iznosu 781.947,22 kune kn koje se odnose na:
* *231 Obveze za zaposlene* u iznosu 298.275,43 kn i to:
* plaća za zaposlenike za prosinac 2019. u iznosu 290.994,17 kn
* plaća za pomoćnike u nastavi za prosinac 2019. u iznosu 7.281,26 kn

Plaća za zaposlenike isplaćena 10. siječnja 2020. godine, a plaća za pomoćnike 15. siječnja 2020. godine.

* *232 Obveze za materijalne rashode* u ukupnom iznosu od 483.448,63 kn koje se odnose na:
* Prijevoz za zaposlenike za mjesec prosinac 2019. godine u iznosu od 21.454,73 kn te prijevoz za pomoćnike u nastavi za mjesec prosinac 2019. u iznosu od 338,88 kn koji su isplaćeni uz plaću (10. i 15. siječnja) 2020. godine.
* Naknada za nezapošljavanje invalida za prosinac 2019. u iznosu 1.125 kn, isplaćena 10. siječnja 2020. godine.
* Doprinosi za stručno osposobljavanje za mjesec prosinac 2019. godine u iznosu 642,05 kn isplaćeni 13. siječnja 2020. godine
* Ostale materijalne rashode (rashodi za radove, energiju, komunalne usluge, telefonske usluge ) u iznosu 459.887,97 kn s dospijećem plaćanja do kraja siječnja i početka veljače 2020. godine.
* *234 Obveze za financijske rashode* u iznosu 223,16 kuna

3. AOP 093 Obveze za financijske rashode u iznosu 223,16 kuna

***BILJEŠKE UZ OBRAZAC RAS-FUNKCIJSKI***

Rashodi škole klasificiraju se pod funkciju 09 Obrazovanje.

AOP 113 Funkcijska klasifikacija 0912 Osnovno obrazovanje odnosi se na zbroj rashoda poslovanja (razred 3) i rashoda za nabavu nefinancijske imovine (razred 4) u iznosu od 5.717.887,00 kuna s tim da su u tom iznosu izuzeti rashodi za prehranu učenika u školskoj kuhinji koji se nalaze na AOP-u 122 Dodatne usluge u obrazovanju i klasificiraju se pod oznaku 096 Dodatne usluge u obrazovanju. Iznos rashoda za prehranu učenika je 71.069,00 kuna.

***BILJEŠKE UZ OBRAZAC PR-RAS***

**AOP 065 Kapitalne pomoći proračunskim korisnicima iz proračuna koji im nije nadležan** Indeks umanjen zbog drugačijeg knjiženja 2019. godine u odnosu na 2018. godinu. 2018. godine sredstva za energetsku obnovu knjižena preko konta 6362,a 2019. godine preko konta 638.

**AOP 066 Pomoći temeljem prijenosa EU sredstava**

Indeks znatno uvećan zbog drugačijeg knjiženja 2019. godine u odnosu na 2018. godinu. 2018. godine sredstva za energetsku obnovu knjižena preko konta 6362,a 2019. godine preko konta 638.

**AOP 074 Prihodi od financijske imovine do AOP 082 Ostali prihodi od financijske imovine**

Navedeni AOP-i odnose se na prihode za kamate od banke. Indeks umanjen zbog manjeg iznosa sredstava na žiro-računu te odmah padaju i kamate od banke, a na AOP-ima 077 i 082 indeksa nema zbog drugačijeg knjiženja u 2019. godini u odnosu na 2018. godinu.

**AOP 116 Ostali nespomenuti prihodi**

Indeks uvećan jer je škola ostvarila više prihoda od školske kuhinje (zbog projekta Obrok za 5-uključen je veći broj učenika).

**AOP 128 Tekuće donacije**

Indeks umanjen zbog manje ostvarenih donacija. U prethodnoj godini ostvaren je veći iznos donacija jer se Škola prijavila na natječaj Zaklade Adris od kojih je ostvaren značajan prihod od donacija u 2018. godini.

**AOP 132 Prihodi iz nadležnog proračuna za financiranje rashoda poslovanja**

Indeks znatno uvećan zbog više ostvarenih prihoda iz nadležnog proračuna(Županije) za investicijska ulaganja.

**AOP 147 Ostali prihodi**

Na navedeni AOP knjiži se prihod od Fonda za zaštitu okoliša za naknadu emisije CO2 u okoliš. Za 2019. godinu obračunati iznos je manji u odnosu na 2018. godinu.

**AOP 155 Ostali rashodi za zaposlene**

Indeks umanjen zbog manjeg iznosa isplaćenih materijalnih prava(jubilarne nagrade, pomoći…) u 2019. godini.

**AOP 159 Doprinosi za obvezno osiguranje u slučaju nezaposlenosti**

Indeks znatno umanjen zbog ukidanja plaćanja navedenog doprinosa.

**AOP 161 Naknade troškova zaposlenima (AOP 162 do AOP 164)**

Indeks malo uvećan zbog većeg broja službenih putovanja, naknade za prijevoz uz plaću i stručnog usavršavanja zaposlenika u 2019. godini u odnosu na 2018. godinu.

**AOP 166 Rashodi za materijal i energiju**

Rashodi su smanjeni u odnosu na prethodnu godinu. Pri tome su najviše smanjeni izdaci za sitni inventar kojeg je nabavljeno manje u odnosu na prethodnu godinu te uredski materijal.

**AOP 174 Rashodi za usluge**

Indeks je uvećan u odnosu na prethodnu godinui to najvećim dijelom zbog usluga tekućegi investicijskog održavanja (brušenje i lakiranje parketa, sanacija krovišta, adaptacija informatičke učionice, energetska obnova Područne Škole…)

**AOP 246 Naknade građanima i kućanstvima u naravi**

Na konto 37229 knjiženi su rashodi za nabavu udžbenika radnog karaktera koji se ne mogu koristiti više godina.

Ministarstvo financija svojom okružnicom od 2. listopada 2019. godine dalo je uputu o načinu knjiženja besplatnih udžbenika. Temeljem zaprimljenog računa za nabavu višegodišnjih udžbenika škole evidentiraju rashod na osnovnom računu 42411 Knjige te kao vlastitu imovinu na osnovnom računu 02411 Knjige uz terećenje 91111 Izvori vlasništva iz proračuna za nefinancijsku imovinu.

A preporuka je nabavu udžbenika radnog karaktera koji se ne mogu koristiti više godina evidentirati na osnovnom računu 37229 Ostale naknade građanima i kućanstvima u naravi, a ne na osnovnom računu 42411.

Primljena sredstva škole evidentiraju u okviru prihoda na osnovnom računu 63622 Kapitalne pomoći iz državnog proračuna proračunskim korisnicima proračuna JLP(R)S. Navedeni račun koristi se samo za onaj dio sredstava iskorištenih za nabavu udžbenika evidentiranih preko računa razreda 4 Rashodi za nabavu nefinancijske imovine, a sredstva kojima su nabavljeni udžbenici radnog karaktera, iskazani preko računa razreda 3 Rashodi poslovanja, evidentiraju se na osnovnom računu 63612 Tekuće pomoći iz državnog proračuna proračunskim korisnicima proračuna JLP(R)S.

**AOP 289 Prihodi od prodaje nefinancijske imovine**

Indeks je umanjen jer je manja vrijednost zgrade koja se prodala u tekućoj godini u odnosu na onu prodanu u prethodnoj godini.

**AOP 341 Rashodi za nabavu nefinancijske imovine**

Indeks je znatno uvećan zbog nabave udžbenika za višegodišnje korištenje te zbog veće nabave opreme i namještaja te komunikacijske i sportske opreme.

**AOP 636 Manjak prihoda i primitaka za pokriće u sljedećem razdoblju**

Iskazani rezultat za 2019. godine je manjak u iznosu od 221.711,66 kuna.

Prikaz rezultata u PR-RAS-u razlikuje se onom u Obrascu Bilanca. Korekcijom rezultata umanjen je višak prihoda poslovanja i manjak prihoda od nefinancijske imovine.

Čaglin, 30. siječnja 2020. godine

Osoba za kontaktiranje: IRENA BARDAČ

Telefon za kontakt: 034/221-028

Odgovorna osoba: SLAĐANA ŠVAJDA

 Voditelj računovodstva: Ravnateljica:

 Irena Bardač Slađana Švajda